##### Sabiedrības ar ierobežotu atbildību

**Līgatnes Komunālserviss**

**2017. GADA PĀRSKATS**

**SATURS**

[**Vadības ziņojums** 3](#_Toc347919074)

**Finanšu pārskats:**

[**Bilance 2017.gada 31.decembrī**](#_Toc347919076) 6

[**Peļņas vai zaudējumu aprēķins par 2017. gadu**](#_Toc347919075) 8

[**Finanšu pārskata pielikums**](#_Toc347919080) **9**

[**Neatkarīgu revidentu ziņojums**](#_Toc347919081) 20

Vadības ziņojums

1. **Sabiedrības vispārējā informācija**

Sabiedrība ar ierobežotu atbildību “Līgatnes komunālserviss” (turpmāk tekstā – Sabiedrība) ir Līgatnes novada pašvaldības kapitālsabiedrība, kura dibināta 2015. gadā 18. martā. Sabiedrība reģistrēta Latvijas Republikas Uzņēmumu reģistrā 18.03.2015 un Valsts ieņēmumu dienestā gan kā nodokļu maksātāja, gan kā PVN maksātāja.

Sabiedrības pamatkapitāls 2017. gadā ir palielināts par EUR 1 292 500,- un sasniedz EUR 1 417 840,- (Viens miljons četri simti septiņpadsmit tūkstoši astoņi simti četrdesmit eiro).

100% Sabiedrības kapitāla daļu turētājs ir Līgatnes novada dome.

Sabiedrības pamatdarbība ir komunālo pakalpojumu sniegšana un citi servisa pakalpojumi, tai skaitā ceļu uzturēšana, novada labiekārtošana.

1. **Darbības virzieni**

Uzņēmuma darbības mērķis - nodrošināt Līgatnes novada pašvaldības funkciju izpildi komunālo pakalpojumu un pašvaldības administratīvās teritorijas tīrības nodrošināšanas sfērā. Komercdarbības vieta - Līgatnes novads.

Sabiedrības darbības pamatvirzieni ir:

1. siltumenerģijas piegāde un realizācija atbilstoši normatīvajos aktos paredzētajai kārtībai;
2. aukstā ūdens piegāde t.sk., dzeramā ūdens piegāde, dzeramā ūdens ieguve un ražošana, no ūdens vada tīkla piegādātā dzeramā ūdens realizācija;
3. notekūdeņu savākšana, attīrīšana un novadīšana;
4. siltumapgādes, ūdensapgādes un kanalizācijas tīklu un infrastruktūras, kas izmantojama sabiedrisko pakalpojumu sniegšanai, uzturēšana, apkalpošana, atjaunošana un rekonstrukcija;
5. administratīvās teritorijas labiekārtošanas un sanitārās tīrības nodrošināšana;
6. ielu, ceļu un laukumu būvniecība, rekonstruēšana un uzturēšana;
7. ielu, laukumu un citu publiskajai lietošanai paredzētu teritoriju apgaismošanas nodrošināšana;
8. parku, skvēru un zaļo zonu ierīkošana un uzturēšana;
9. kapsētu un beigto dzīvnieku apbedīšanas vietu izveidošana un uzturēšana.
10. **Darbinieku skaits**

2017. gadā Sabiedrībā tika nodarbināti vidēji 32 darbinieki.

1. **Īss Sabiedrības darbības apraksts pārskata gadā**

Sabiedrība 2017. gadā Līgatnes novada administratīvajā teritorijā ir sekmīgi nodrošinājusi no likuma „Par pašvaldībām” 15. panta pirmās daļas 1.punkta un 2. punkta izrietošu uzdevumu - komunālo un administratīvās teritorijas sanitārās tīrības pakalpojumu – sniegšanu un attīstību, kā arī nepārtraukti ir nodrošinājusi kvalitatīvu pakalpojumu sniegšanu novada iedzīvotājiem. Pilnveidojot un attīstot Sabiedrības saimniecisko darbību un, lai nodrošinātu ūdenssaimniecības attīstības veicināšanu Līgatnes novadā, 2017. gadā paplašināta ūdensapgādes un kanalizācijas sistēma, nodrošinot kvalitatīvu pakalpojumu piegādi novada iedzīvotājiem, sekmējot centralizētu ūdensapgādes un kanalizācijas pakalpojumu pieejamību novada teritorijās, kur vēl šie pakalpojumi līdz šim nav bijuši pieejami. Sekmīgi realizēts projekts „Ūdensvada un kanalizācijas izbūves projektēšanas, autoruzraudzības un būvniecības darbi Augšlīgatnē, Līgatnes pagastā, Līgatnes novadā”, kura ietvaros Līgatnes novada Augšlīgatnes ciemā izbūvēts maģistrālais ūdensapgādes tīkls 840 m garumā - Skolas ielā 360 m ar 8 pieslēguma vietām un Liepu un Bišu ielās 480 m ar 19 pieslēguma vietām, kā arī uzbūvēts maģistrālais pašteces kanalizācijas tīkls Skolas ielā 320 m garumā ar 8 pieslēguma vietām. Projekta realizācijas kopējās izmaksas bez PVN sastādīs EUR 43 966.91, tā realizācijai Sabiedrība saņēma pašvaldības galvojumu aizņēmumam no Valsts Kases EUR 40 966,91 apmērā.

2017. gada 26. oktobrī Līgatnes novada dome nolēma ieguldīt SIA “Līgatnes komunālserviss” pamatkapitālā kā mantisko ieguldījumu Kohēzijas fonda projekta Nr.3DP/3.5.1.1.0/0/08/IPIA/VIDM/041 “Ūdenssaimniecības pakalpojumu attīstība Līgatnē” ietvaros izbūvētos pamatlīdzekļus EUR 1 292 500,- vērtībā.

Sabiedrība 2017. gadā ir turpinājusi attīstīt materiāli tehnisko bāzi - ir iegādāta universāla specializēta automašīna IVECO DAILY ar kravas kasti labiekārtošanas darbu veikšanai, kanalizācijas trašu augstspiediena tīrāmais agregāts ātrai un kvalitatīvai trašu aizsērējumu likvidēšanai, kā arī jauns zāles pļāvējs, lai operatīvāk un kvalitatīvāk varētu apkopt Augšlīgatnes un Līgatnes zālājus.

1. **Darbības finansiālie rezultāti**

Pārskata periodā no 01.01.2017. līdz 31.12.2017. Sabiedrības kopējais neto apgrozījums ir EUR 702 727,- un tas ir samazinājies par 2,8 %, salīdzinot ar 2016. gada neto apgrozījumu. Sabiedrība 2017. gadu ir noslēgusi ar zaudējumiem EUR 33 356 apmērā. 2017. gadā 51 % no neto apgrozījuma sastādīja komunālo pakalpojumu - ūdens, kanalizācija un apkure - sniegšana, bet 49 % citi servisa pakalpojumi. Pārdotās produkcijas ražošanas izmaksas ir palielinājušās par 4,5% salīdzinājumā ar 2016. gadu. Sabiedrības pamatdarbības neto naudas plūsma pārskata periodā ir bijusi pozitīva.

1. **Finanšu rādītāju analīze**

Sabiedrības saimnieciski finansiālās stabilitātes rādītāji kopumā ir vērtējami kā stabili, kaut arī atsevišķi plānotie pakalpojumu mērķi un apjomi netika sasniegti.

Bruto rentabilitātes rādītājs pārskata periodā ir 8,3%, kas liecina, ka Sabiedrības darbība pārskata periodā varētu būt bijusi efektīvāka. Neto peļņas rentabilitāte ir bijusi negatīva – 4,5%, EBITDA rentabilitāte pārskata periodā ir negatīva - 0,4%. Dažādu ambiciozo plānu realizācija pārskata periodā ir pazeminājusi likviditātes rādītājus. Kopējās likviditātes rādītājs pārskata periodā ir nokrities līdz 0,78 un ir pietuvojies kritiskai robežai, tekošās likviditātes rādītājs ir 0,75, absolūtās likviditātes rādītājs ir 0,14. Sabiedrība neatrodas nevienā tiesvedības procesā, kas varētu nākotnē ietekmēt likviditātes rādītājus. Nodokļu parādu nav.

Sabiedrības nozīmīgākais finanšu instruments ir nauda, kuras galvenais uzdevums ir nodrošināt saimnieciskās darbības finansējumu. Sabiedrības līdzekļu avots ir saimnieciskajā darbībā nopelnītā nauda, kā arī Sabiedrības ilgtermiņa finanšu darījumu kreditētāji - līzinga līgums ar “Nordea Finance Latvija” par universāla traktora iegādi, līzinga līgums ar “Swedbank līzings” par universālas automašīnas IVECO DAILY iegādi un Valsts kases aizdevums novada ūdenssaimniecības paplašināšanai. Sabiedrība saskaras arī ar vairākiem citiem finanšu instrumentiem, piemēram, pircēju un pasūtītāju parādi un citi debitori, parādi piegādātājiem un darbuzņēmējiem un pārējie kreditori, kas izriet tieši no tās saimnieciskās darbības.

1. **Informācija par būtiskiem riskiem un neskaidriem apstākļiem, ar kuriem Sabiedrība saskaras**

Sabiedrība sadala savus ražošanas riskus, sniedzot un attīstot plašu pakalpojumu klāstu, regulāri pārbauda iepirkto izejvielu un materiālu kvalitāti un ievēro optimālus to uzglabāšanas apstākļus, seko līdzi iekārtu un inženiertehnisko būvju tehniskajam stāvoklim, laikus novērš to trūkumus un savlaicīgi plāno jaunu pamatlīdzekļu iegādi. Sabiedrība ir identificējusi vairākus tirgus riskus, kas var ietekmēt tās darbību nākotnē - iedzīvotāju skaita turpmāka samazināšanās, jaunu konkurentu parādīšanās, jaunas prasības kvalitātes un citos standartos, kopējā pieprasījuma samazināšanās un klientu neparedzamas rīcības sekas. Sabiedrības vadība regulāri vērtē savus finanšu riskus un izvērtē iespējas tos mazināt. Būtiskākais risks ir parādu atgūšana. Pārskata periodā Sabiedrība nav saskārusies ar būtiskām problēmām saistībā ar klientu maksājumiem par sniegtajiem pakalpojumiem un pārdoto produkciju, bet, iestājoties apkures sezonai, Sabiedrība, izvērtējot potenciālos riskus, ir noslēgusi līgumu ar AS "Swedbank" par kredītlīnijas izmantošanu apgrozāmo līdzekļu finansēšanai apkures sezonas laikā.

1. **Svarīgākie faktori, kas nosaka darbības rezultātus, t.sk., pārmaiņas sabiedrības darbības vidē, sabiedrības reakcija uz šīm pārmaiņām**

Sabiedrības darba organizēšanu regulē vairāki specifiski normatīvie akti un Līgatnes novada domes lēmumi, kurus tā ievēro savā darbībā. Sabiedrība arī turpmāk ļoti cieši sadarbosies ar Līgatnes novada domes vadību un tās pārstāvjiem, lai analizētu Sabiedrības darbību un rastu risinājumus tālākai sekmīgai attīstībai un darbībai, apmeklēs nozarē nozīmīgus seminārus un informatīvas tikšanās valsts mērogā, sekos līdzi aktualitātēm, kas notiek valsts un pašvaldības ekonomikā, politikā un finanšu sfērā.

1. **Notikumi pēc pārskata perioda pēdējās dienas**

No pārskata gada beigām līdz šodienai nav notikuši nekādi citi svarīgi notikumi, kas varētu būtiski ietekmēt finanšu pārskata novērtējumu.

1. **Nākotnes izredzes un turpmākā Sabiedrības attīstība**

Sabiedrības galvenā prioritāte ilgtermiņā ir finanšu un tirgus mērķu sasniegšana, lai panāktu konkurētspējīga uzņēmuma veidošanu, nodrošinot nepārtrauktu savas darbības pilnveidošanu un tā vērtības paaugstināšanu, radot un uzturot Sabiedrības reputāciju, sociālo atbildību, biznesa ētiku, uzņēmuma elastību, biznesa inteliģenci, pārmaiņu un stratēģisko vadīšanu. Finanšu plāna mērķi tuvākajiem gadiem ir neto peļņa 0 līmenī un pozitīva pamatdarbības naudas plūsma. Sabiedrība 2018. gadā turpinās nepārtraukti pētīt tirgu, sekot līdzi tā izmaiņām (cenu svārstībām, pieprasījuma un piedāvājuma izmaiņām), sekot līdzi patērētāju vajadzībām un vērtību maiņai, uzlabot savu pakalpojuma kvalitāti, ieviest jauninājumus, meklēt jaunus klientus, plānot un attīstīt jaunus papildus pakalpojumus. 2018. gadā tiek plānots neto apgrozījuma neliels pieaugums, salīdzinot ar 2017. gadu. 2018. gadā ir plānots turpināt uzlabot un pilnveidot Sabiedrības materiāli tehnisko bāzi, lai varētu sniegt kvalitatīvus pakalpojumus novada iedzīvotājiem un kvalitatīvi nodrošināt deleģētās funkcijas. Sabiedrība ir vienīgā Līgatnes novadā, kas ražo un sniedz komunālos pakalpojumus novada iedzīvotājiem. Sabiedrībai ir monopolstāvoklis dzeramā ūdens, kanalizācijas un siltumapgādes pakalpojumu tirgū Līgatnes novada administratīvajā teritorijā, izņemot dažas daudzdzīvokļu mājas, kas ir izveidojušas māju alternatīvo apkuri. Sadarbībā ar Līgatnes novada domi ir paredzēts turpināt realizēt projektus novecojušo kanalizācijas trašu nomaiņai, kas samazinās lietus ūdens nonākšanu kanalizācijas sistēmā.

1. **Ziņas par pētniecības darbiem un attīstības pasākumiem**

2017. gadā Sabiedrība ir veikusi kanalizācijas trašu apsekošanu Līgatnē, ir identificēts nolietotākais trases posms no Gaujas ielas 7 līdz Avotu ielai 4 šajā posmā ir veikta arī trases vizuālā apsekošana ar kameru no iekšpuses un konstatēts, ka trase ir ļoti sliktā stāvoklī un tā būtu jāmaina.

1. **Priekšlikumi par Sabiedrības zaudējumu segšanu**

SIA „Līgatnes komunālserviss” valde iesaka segt zaudējumus EUR 33 356 apmērā no Sabiedrības iepriekšējo un nākamo gadu peļņas.

2018. gada \_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_**

Mārcis Kalniņš

Valdes loceklis

Bilance 2017. gada 31. decembrī

|  |  |  |  |
| --- | --- | --- | --- |
| **Aktīvs** | **Piezīmes numurs** | **31.12.2017**  **EUR** | **31.12.2016**  **EUR** |
| **Ilgtermiņa ieguldījumi** |  |  |  |
| **I. Nemateriālie ieguldījumi:** |  |  |  |
| 1. Koncesijas, patenti, licences, preču zīmes un tamlīdzīgas tiesības |  | 168 | 245 |
| Nemateriālie ieguldījumi kopā | **2** | **168** | **245** |
| **II. Pamatlīdzekļi (pamatlīdzekļi, ieguldījuma īpašumi un bioloģiskie aktīvi):** |  |  |  |
| 1. Nekustamie īpašumi: |  |  |  |
| * 1. zemes gabali, ēkas un inženierbūves |  | 1 311 347 | 20 226 |
| 1. Pārējie pamatlīdzekļi un inventārs |  | 172 953 | 147 438 |
| 1. Pamatlīdzekļu izveidošana un nepabeigto celtniecības objektu izmaksas |  | 23 139 | - |
| 1. Avansa maksājumi par pamatlīdzekļiem |  | 3 000 | - |
| Pamatlīdzekļi kopā | **3** | **1 510 439** | **167 664** |
| **Ilgtermiņa ieguldījumi kopā** |  | **1 510 607** | **167 909** |
| **Apgrozāmie līdzekļi** |  |  |  |
| **I. Krājumi:** |  |  |  |
| 1. Izejvielas, pamatmateriāli un palīgmateriāli |  | 5 351 | 4 846 |
| 1. Avansa maksājumi par krājumiem |  | 71 | 407 |
| Krājumi kopā |  | **5 422** | **5 253** |
| **II. Debitori:** |  |  |  |
| 1. Pircēju un pasūtītāju parādi | **4** | 17 600 | 14 839 |
| 1. Radniecīgo sabiedrību parādi |  | 67 484 | 77 026 |
| 1. Citi debitori | **5** | - | 4 729 |
| 1. Nākamo periodu izmaksas |  | 2 176 | 1 420 |
| Debitori kopā |  | **87 260** | **98 014** |
| **IV. Nauda** |  | **20 118** | **39 662** |
| Apgrozāmie līdzekļi kopā |  | **112 800** | **142 929** |
|  |  |  |  |
| Aktīvu kopsumma |  | **1 623 407** | **310 838** |

Pielikumi no 9. līdz 19. lapai ir neatņemama šī finanšu pārskata sastāvdaļa.

**Bilance 2017. gada 31. decembrī**

|  |  |  |  |
| --- | --- | --- | --- |
| **Pasīvs** | **Piezīmes numurs** | **31.12.2017**  **EUR** | **31.12.2016**  **EUR** |
| **Pašu kapitāls** |  |  |  |
| 1. Akciju vai daļu kapitāls (pamatkapitāls) | **6** | 1 417 840 | 125 340 |
| 1. Iepriekšējo gadu nesadalītā peļņa vai nesegtie zaudējumi |  | 29 256 | 6 806 |
| 1. Pārskata gada peļņa vai zaudējumi |  | (33 356) | 22 450 |
| Pašu kapitāls kopā |  | **1 413 740** | **154 596** |
| Ilgtermiņa kreditori: |  |  |  |
| Citi aizņēmumi | **7** | 64 052 | 33 988 |
| Ilgtermiņa kreditori kopā |  | **64 052** | **33 988** |
|  |  |  |  |
| Īstermiņa kreditori |  |  |  |
| Citi aizņēmumi | **8** | 19 721 | 8 394 |
| Parādi piegādātājiem un darbuzņēmējiem |  | 46 861 | 14 657 |
| Parādi radniecīgajām sabiedrībām |  | 39 604 | 54 234 |
| Nodokļi un valsts sociālās apdrošināšanas iemaksas | **9** | 15 011 | 11 298 |
| Pārējie kreditori |  | 8 752 | 9 871 |
| Nākamo periodu ieņēmumi |  | 314 | 99 |
| 1. Uzkrātās saistības | **10** | 15 352 | 23 701 |
| **Īstermiņa kreditori kopā** |  | **145 615** | **122 254** |
| Kreditori kopā |  | **209 667** | **156 242** |
|  |  |  |  |
| Pasīvu kopsumma |  | **1 623 407** | **310 838** |

Pielikumi no 9. līdz 19. lapai ir neatņemama šī finanšu pārskata sastāvdaļa.

|  |  |  |  |
| --- | --- | --- | --- |
|  |  |  |  |
| Mārcis Kalniņš  Valdes loceklis |  | Maija Sprūde  Grāmatvede |  |

2018. gada 20. martā

Peļņas vai zaudējumu aprēķins par 2017. gadu

**(klasificēts pēc izdevumu funkcijas)**

|  |  |  |  |
| --- | --- | --- | --- |
| Rādītāja nosaukums | **Piezīmes numurs** | **2017**  **EUR** | **2016**  **EUR** |
| 1. Neto apgrozījums: | **12** | **702 727** | **723 000** |
| 1. no citiem pamatdarbības veidiem |  | 702 727 | 723 000 |
| 1. Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas | **13** | **(643 662)** | **(616 176)** |
| 1. **Bruto peļņa vai zaudējumi** |  | **59 065** | **106 824** |
| 1. Pārdošanas izmaksas |  | **(590)** | **(632)** |
| 1. Administrācijas izmaksas | **14** | **(90 635)** | **(83 482)** |
| 1. Pārējie saimnieciskās darbības ieņēmumi | **15** | **312** | **6** |
| 1. Pārējās saimnieciskās darbības izmaksas | **16** | **(757)** | **(218)** |
| 1. Procentu maksājumi un tamlīdzīgas izmaksas: | **17** | **(751)** | **(48)** |
| 1. citām personām |  | (751) | (48) |
| 1. Peļņa vai zaudējumi pirms uzņēmumu ienākuma nodokļa |  | **(33 356)** | **22 450** |
| 1. **Pārskata gada peļņa vai zaudējumi** |  | **(33 356)** | **22 450** |

Pielikumi no 9. līdz 19. lapai ir neatņemama šī finanšu pārskata sastāvdaļa.

|  |  |  |  |
| --- | --- | --- | --- |
| Mārcis Kalniņš  Valdes loceklis |  | Maija Sprūde  Grāmatvede |  |
|  |  |  |  |

2018. gada 20. martā

Finanšu pārskata pielikums

**I Grāmatvedības politika**

**1. Sabiedrības sniegtā informācija**

**Informācija par sabiedrību**

SIA Līgatnes komunālserviss (turpmāk – “Sabiedrība”) ir sabiedrība ar ierobežotu atbildību un tā ir reģistrēta Komercreģistrā 2015. gada 18.martā Valmierā, ar vienoto reģistrācijas numuru 54103099071. Sabiedrības juridiskā adrese ir “Skaļupes”, Skaļupes, Līgatnes pagasts, Līgatnes novads, LV-4108. Sabiedrības valdes loceklis ir Mārcis Kalniņš. Sabiedrības revidents ir Zvērinātu revidentu komercsabiedrība BDO Audit SIA ar vienoto reģistrācijas nr. 40103888857, juridiskā adrese Stirnu 6, Garkalne, Ādažu novads, LV-2164 un atbildīgā zvērinātā revidente Gunta Darkevica.

Sabiedrības finanšu pārskats ir sagatavots par periodu no 2017. gada 1. janvāra līdz 2017. gada 31. decembrim un to sagatavoja Sabiedrības grāmatvede Maija Sprūde

SIA Līgatnes komunālserviss pamatdarbība ir komunālo pakalpojumu sniegšana un citi servisa pakalpojumi, tai skaitā ceļu uzturēšana, novada labiekārtošana.

**1.1 Darbinieku skaits**

|  |  |  |
| --- | --- | --- |
|  | **2017** | **2016** |
| Vidējais darbinieku skaits | **32** | **31** |

**1.2 Naudas vienība un ārvalstu valūtas pārvērtēšana**

Šajos finanšu pārskatos atspoguļotie rādītāji ir izteikti euro (EUR).

**1.3 Informācija par lietoto grāmatvedības politiku, tās izmaiņām un atbilstību pieņēmumam, ka sabiedrība darbosies**

**Finanšu pārskata sagatavošanas pamats**

Finanšu pārskats ir sagatavots atbilstoši likumam "Par grāmatvedību" un "Gada pārskatu un konsolidēto gada pārskatu likums", kā arī atbilstoši MK noteikumiem Nr. 775 „Gada pārskatu un konsolidēto gada pārskatu likuma piemērošanas noteikumi” un MK noteikumiem Nr. 399 „Noteikumi par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu” un citiem grāmatvedību un gada pārskatus reglamentējošiem normatīvajiem aktiem.

Peļņas un zaudējumu aprēķins ir klasificēts pēc izdevumu funkcijas.

**Pielietotie grāmatvedības principi**

Gada pārskata posteņi novērtēti atbilstoši šādiem grāmatvedības principiem:

a) pieņemts, ka sabiedrība darbosies arī turpmāk;

b) izmanto to pašu grāmatvedības politiku un novērtēšanas metodes, kuras izmantotas iepriekšējā pārskata gadā.

c) finanšu pārskata posteņi atzīti un novērtēti, izmantojot piesardzības principu, jo īpaši ievērojot šādus nosacījumus:

* pārskatā iekļauta tikai līdz bilances datumam iegūtā peļņa;
* ņemtas vērā visas paredzamās riska summas un zaudējumi, kas radušies pārskata gadā, vai iepriekšējos gados, arī tad, ja tie kļuvuši zināmi laika posmā starp bilances datumu un gada pārskata parakstīšanas dienu;
* aprēķinātas un ņemtas vērā visas aktīvu vērtības samazināšanas un nolietojuma summas, neatkarīgi no tā, vai pārskata gads tiek noslēgts ar peļņu vai zaudējumiem;

d) bilances un peļņas vai zaudējumu aprēķina posteņos summas norādītas pēc uzkrāšanas principa. Ar pārskata gadu saistītie ieņēmumi un izdevumi norādīti neatkarīgi no maksājuma vai rēķina saņemšanas datuma;

e) izmaksas saskaņotas ar ieņēmumiem pārskata periodā;

f) pārskata gada sākuma bilance sakrīt ar iepriekšējā gada slēguma bilanci;

g) bilance aktīva un pasīva posteņi novērtēti atsevišķi;

h) bilances un peļņas vai zaudējumu aprēķina posteņus novērtē atbilstīgi iegādes izmaksām vai ražošanas pašizmaksai;

i) bilances aktīva un pasīva posteņi un ieņēmumu un izdevumu posteņi ir uzrādīti bruto vērtībā, izņemot gadījumus, kad ir atļauts tos uzrādīt neto vērtībā;

j) bilances un peļņas vai zaudējumu aprēķina posteņos summas norādītas, ņemot vērā saimniecisko darījumu saturu un būtību, nevis tikai juridisko formu;

k) norādīti visi posteņi, kuri būtiski ietekmē gada pārskata lietotāju novērtējumu vai lēmumu pieņemšanu, maznozīmīgie posteņi tiek apvienoti un to detalizējums sniegts pielikumā.

Sabiedrības darbības turpināšana

Pārskata gadu Sabiedrība ir noslēgusi ar zaudējumiem 33 356 EUR apmērā. 2017. gada 31. decembrī sabiedrības pašu kapitāls ir 1 413 740 EUR apmērā. Sabiedrības īstermiņa saistības par EUR 32 815. pārsniedz apgrozāmos līdzekļus.

Sabiedrības vadības izvirzītais finanšu plāna mērķis 2018.gadam ir pietuvoties neto peļņai EUR 0 līmenī un nodrošināt pozitīvu pamatdarbības naudas plūsmu.

**1.4.1 Ilgtermiņa ieguldījumu uzskaite:**

**1.4.1.1 Pamatlīdzekļu uzskaite (novērtēšana, nolietojuma metode, dzīvnieku un augu uzskaite)**

Visi pamatlīdzekļi sākotnēji novērtēti iegādes vai pārvērtēšanas vērtībā, atskaitot uzkrāto nolietojumu un uzkrāto vērtības samazinājumu. Zemei nolietojums netiek rēķināts. Nolietojums tiek rēķināts aktīva lietderīgās lietošanas laikā, izmantojot lineāro metodi, izmantojot vadības noteiktas likmes.

Vadība katram pamatlīdzeklim nolietojuma likmi nosaka atsevišķi:

|  |  |
| --- | --- |
| Zemes gabali, ēkas un inženierbūves: |  |
| Ēkas un būves | 20-50 gadi |
| Pārējie pamatlīdzekļi un inventārs: |  |
| Transporta līdzekļi | 1-10 gadi |
| Datori un datu uzkrāšanas iekārtas | 2-5 gadi |
| Citi pamatlīdzekļi | 2-20 gadi |

Pamatlīdzekļu tekošā remonta un uzturēšanas izmaksas tiek iekļautas tā perioda peļņas vai zaudējumu aprēķinā, kurā tās ir radušās

Bilances postenī “Pamatlīdzekļu izveidošana un nepabeigto celtniecības objektu izmaksas” attiecīgās izmaksas tiek uzskaitītas sākotnējā vērtībā. Sākotnējā vērtībā ietilpst celtniecības izmaksas un citas tiešās izmaksas. Nepabeigtajai celtniecībai nolietojums netiek aprēķināts, kamēr attiecīgie aktīvi nav pabeigti un nodoti ekspluatācijā.

Aktīvu noma, saskaņā ar kuru Sabiedrība pārņem būtībā visus īpašumtiesībām raksturīgos riskus un atdevi, tiek klasificēta kā finanšu noma un atzīta attiecīgajā pamatlīdzekļu postenī.

Izmaksas, kas saistītas ar nomātā īpašuma uzlabojumiem, tiek kapitalizētas un atspoguļotas kā pamatlīdzekļi. Šo aktīvu nolietojums tiek aprēķināts visā nomas perioda laikā, izmantojot lineāro metodi.

Ja pamatlīdzekļu objekta vērtība bilances datumā ir zemāka par tā bilances vērtību, un sagaidāms, ka vērtības samazinājums būs ilgstošs, attiecīgajam objektam piemēro vērtības samazinājuma korekciju, to novērtējot atbilstoši zemākajai vērtībai.

Peļņa vai zaudējumi no pamatlīdzekļu izslēgšanas tiek aprēķināti kā starpība starp pamatlīdzekļa bilances vērtību un pārdošanas rezultātā gūtajiem ieņēmumiem, un ieņēmumiem no attiecīgā pamatlīdzekļa pārvērtēšanas rezerves norakstīšanas, un iekļauti tā perioda peļņas vai zaudējumu aprēķinā, kurā tie radušies. Ar atsavinātā vai likvidētā pamatlīdzekļa izslēgšanu saistītos ieņēmumus un izmaksas peļņas vai zaudējumu aprēķina posteņos norāda neto vērtībā.

Postenī “Avansa maksājumi par pamatlīdzekļiem” tiek norādīta attiecīgajiem piegādātājiem veikto avansa maksājumu summa bez PVN.

**1.4.1.2 Nemateriālo ieguldījumu uzskaite**

Visi ilgtermiņa nemateriālie ieguldījumi tiek novērtēti iegādes vai pārvērtēšanas vērtībā, atskaitot uzkrāto nolietojumu un uzkrāto vērtības samazinājumu. Nolietojums tiek rēķināts aktīva lietderīgās lietošanas laikā, izmantojot lineāro metodi, izmantojot šādas vadības noteiktas likmes:

|  |  |
| --- | --- |
| **Nemateriālie ieguldījumi:** |  |
| 1. Koncesijas, patenti, licences, preču zīmes un tamlīdzīgas tiesības - 20% vai 5 gadi |  |

**1.4.2 Apgrozāmo līdzekļu uzskaite:**

**1.4.2.1 Krājumu uzskaite**

Krājumi novērtēti, izmantojot FIFO metodi. Krājumi bilancē uzrādīti to iegādes (vai ražošanas) pašizmaksā vai zemākajā tirgus cenā, ja tā zemāka par pašizmaksu. Novecojuši, lēna apgrozījuma vai bojāti krājumi novērtēti atbilstoši neto pārdošanas vērtībai. Neto pārdošanas vērtība tiek atspoguļota kā pašizmaksa, no kuras atskaitīti izveidotie uzkrājumi.

**1.4.2.2 Uzkrājumu veidošanas grāmatvedības politika nedrošiem parādiem**

Speciālie uzkrājumi šaubīgiem un bezcerīgiem debitoru parādiem tiek veidoti gadījumos, kad vadība uzskata, ka šo debitoru parādu atgūšana ir apšaubāma.

**1.4.2.3 Debitoru parādu uzskaite**

Debitoru parādi bilancē tiek uzrādīti neto vērtībā, no sākotnējās vērtības atskaitot speciālos uzkrājumus šaubīgiem un bezcerīgiem parādiem. Ja rodas šaubas par pārskata gadā vai iepriekšējos pārskata gados atzīta debitoru parāda atgūšanu, kārtējā pārskata gadā apšaubāmās summas apmērā veido uzkrājumus nedrošiem parādiem, vienlaikus iekļaujot attiecīgo summu kā izmaksas peļņas vai zaudējumu aprēķinā.

**1.4.3 Uzkrājumu veidošanas noteikumi**

Uzkrājumi tiek veidoti lai segtu saistības, kuru būtība ir skaidri noteikta un kuras bilances datumā ir paredzamas vai zināmas vai kuras noteikti radīsies, bet var mainīties šo saistību segšanai nepieciešamās summas lielums vai šo saistību rašanās datums.

**1.4.3.1 Papildus sniegtā informācija, ja tāda ir:**

**Uzkrātās saistības neizmantotajiem atvaļinājumiem**

Aplēstās saistību summas pret darbiniekiem par uzkrātajām neizmantotām atvaļinājumu dienām uzskaita bilances postenī “Uzkrātās saistības”. Uzkrātās saistības neizmantotajiem atvaļinājumiem tiek noteiktas reizinot katra darbinieka vidējo atalgojumu ar pārskata gada beigās uzkrāto neizmantoto atvaļinājuma dienu skaitu.

**Uzkrātās saistības**

Uzkrāto saistību sastāvā norāda skaidri zināmās saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām piegādes, pirkuma vai uzņēmuma līguma nosacījumu vai citu iemeslu dēļ bilances datumā vēl nav saņemts maksāšanai paredzēts attiecīgs attaisnojuma dokuments.

**Aplēses**

Sagatavojot finanšu pārskatu, vadībai nākas pamatoties uz zināmām aplēsēm un pieņēmumiem, kas ietekmē atsevišķos pārskatos atspoguļotos bilances un peļņas vai zaudējumu aprēķina posteņu atlikumus, kā arī iespējamo saistību apmēru. Nākotnes notikumi var ietekmēt pieņēmumus, pamatojoties uz kuriem veiktas attiecīgās aplēses. Jebkāda aplēšu izmaiņu ietekme tiek atspoguļota finanšu pārskatā to noteikšanas brīdī.

**1.4.4 Kreditoru uzskaite**

Kreditoru saistību summas norāda bilancē ilgtermiņa kreditoru un īstermiņa kreditoru sastāvā atkarībā no parāda maksāšanas vai saistību segšanas termiņa. Ilgtermiņa kreditoru sastāvā ietver tās saistību summas, kuru maksāšanas termiņš iestājas vēlāk par 12 mēnešiem pēc attiecīgā pārskata gada beigām. Īstermiņa kreditoru sastāvā ietver tās summas, kuras nomaksājamas tuvāko 12 mēnešu laikā pēc pārskata gada beigām, un citas saistības, kas rodas uzņēmuma parastajā darbības ciklā.

**1.4.5 Ieņēmumu atzīšanas principi**

Neto apgrozījums ir ieņēmumi no produkcijas vai preču pārdošanas un pakalpojumu sniegšanas, no kuriem atskaitīta tirdzniecības atlaide un citas piešķirtās atlaides, kā arī pievienotās vērtības nodoklis un citi nodokļi, kas tieši saistīti ar apgrozījumu.

**1.4.6 Izdevumu atzīšanas principi**

Visi izdevumi, kas radušies sabiedrības saimnieciskās darbības rezultātā, tiek atzīti to rašanās brīdī neatkarīgi no naudas samaksas brīža.

**1.5 Informācija par operatīvo nomu (informāciju sniedz gan nomnieks, gan iznomātājs)**

Sabiedrība ir nomnieks.

Ir noslēgts līgums Nr.D2-1.39/215/82 ar Līgatnes novada domi 01.04.2015 par nedzīvojamo ēku un inženierbūvju nomu. Nomas summa uz 31.12.2017 ir 2 693.59 EUR mēnesī +PVN.

**1.6 Informācija par nelabvēlīgiem vai labvēlīgiem notikumiem, kas neattiecas uz pārskata gadu, bet var būtiski ietekmēt gada pārskatu lietotāju novērtējumu attiecībā uz sabiedrības līdzekļiem, saistībām, finansiālo stāvokli, peļņu vai zaudējumiem un naudas plūsmu vai lēmumu pieņemšanu nākotnē**

Notikumi pēc bilances datuma

Laika posmā no pārskata gada pēdējās dienas līdz šo finanšu pārskatu parakstīšanas datumam nav bijuši nekādi notikumi, kuru rezultātā šajos finanšu pārskatos būtu jāveic korekcijas vai kuri būtu jāpaskaidro šajos finanšu pārskatos.

**II Skaidrojums par bilances posteņiem. AKTĪVS**

1. **Nemateriālie ieguldījumi**

|  |  |  |
| --- | --- | --- |
|  | **Koncesijas, patenti, licences, preču**  **zīmes un**  **tamlīdzīgas tiesības** | **Kopā** |
|  | **EUR** | **EUR** |
| **Iegādes izmaksas vai ražošanas pašizmaksa:** |  |  |
| **pārskata gada sākumā** | **335** | **335** |
| **pārskata gada beigās** | **335** | **335** |
| **Uzkrātās vērtības samazinājuma korekcijas:** |  |  |
| **pārskata gada sākumā** | **90** | **90** |
| **pārskata gada beigās** | **167** | **167** |
| Pārskata gadā aprēķinātās vērtības samazinājuma  korekcijas | **77** | **77** |
| **Bilances vērtība:** |  |  |
| **pārskata gada sākumā** | **245** | **245** |
| **pārskata gada beigās** | **168** | **168** |

1. **Pamatlīdzekļi**

|  |  |  |  |  |  |
| --- | --- | --- | --- | --- | --- |
|  | **Zemes gabali, ēkas un inženierbūves** | **Pārējie pamatlīdzekļi un inventārs** | **Pamatlīdzekļu izveidošana un nepabeigto celtniecības objektu izmaksas** | **Avansa maksājumi par pamatlīdzekļiem** | **Kopā** |
|  | **EUR** | **EUR** | **EUR** | **EUR** | **EUR** |
| **Iegādes izmaksas vai ražošanas pašizmaksa:** | | | | | |
| **pārskata gada sākumā** | **20 787** | **169 147** | **-** | **-** | **189 934** |
| Vērtības palielinājumi, ieskaitot uzlabojumus | **1 294 852** | **50 425** | **23 139** | **3 000** | **1 371 416** |
| Atsavināšana vai likvidācija pārskata gadā | **-** | **(2 000)** | **-** | **-** | **(2 000)** |
| **pārskata gada beigās** | **1 315 639** | **217 572** | **23 139** | **3 000** | **1 559 350** |
|  |  |  |  |  |  |
| **Uzkrātās vērtības samazinājuma korekcijas:** | | | | | |
| **pārskata gada sākumā** | **(561)** | **(21 709)** | **-** | **-** | **(22 270)** |
| Pārskata gadā aprēķinātās vērtības samazinājuma korekcijas (nolietojums) | **(3 731)** | **(24 243)** | **-** | **-** | **(27 974)** |
| Uzkrāto vērtības samazinājuma korekciju kopsummas izmaiņas saistībā ar objekta atsavināšanu, likvidāciju | **-** | **1 333** | **-** | **-** | **1 333** |
| **pārskata gada beigās** | **(4 292)** | **(44 619)** | **-** | **-** | **(48 911)** |
| **Bilances vērtība:** |  |  |  |  |  |
| **pārskata gada sākumā** | **20 226** | **147 438** | **-** | **-** | **167 664** |
| **pārskata gada beigās** | **1 311 347** | **172 953** | **23 139** | **3 000** | **1 510 439** |

*Saimnieciskajā darbībā tiek izmantoti 4 nolietoti pamatlīdzekļi: Piekabe 2PTS-4 ,iegādes summa 800 EUR, pļaujmašīna, iegādes vērtība 840 EUR, automašīna VWLT35, Reģ.Nr.HO41,5 iegādes vērtība 1 800.00 EUR, pilna sejas gāzmaska, iegādes vērtība 485.32 EUR Pirmie 3 pamatlīdzekļi tika iegādāti lietoti.*

*Finanšu līzinga ietvaros 15.11.2016 iegādāts pamatlīdzeklis Bobcat kompaktiekrāvējs S450E ar papildaprīkojumu, tā iegādes vērtība 44 500 EUR+PVN 21% un atlikusī vērtība 33 988 EUR. Līzinga objekts kalpo par līzinga saistību nodrošinājumu.*

*Finanšu līzinga ietvaros 08.09.2017 iegādāts pamatlīdzeklis automašīna IVECO DAILY , tās iegādes vērtība 33 800 EUR+PVN 21% un atlikusī vērtība 35 053 EUR. Līzinga objekts kalpo par līzinga saistību nodrošinājumu*

1. **Pircēju un pasūtītāju parādi**

|  |  |  |
| --- | --- | --- |
|  | **31.12.2017**  **EUR** | **31.12.2016**  **EUR** |
| Pircēju un pasūtītāju parādu uzskaites vērtība | 18 353 | 15 085 |
| Uzkrājumi šaubīgiem parādiem | (753) | (246) |
| Kopā | **17 600** | **14 839** |

1. **Citi debitori**

|  |  |  |
| --- | --- | --- |
|  | **31.12.2017**  **EUR** | **31.12.2016**  **EUR** |
| Avansa norēķini | - | 27 |
| Nodokļu pārmaksas | - | 4 702 |
| Kopā | **-** | **4 729** |

**III Skaidrojums par bilances posteņiem. PASĪVS**

**6. Pamatkapitāls**

Sabiedrības pamatkapitāls 2017.gadā ir veidots no dalībnieka ieguldījumiem 1 417 840 EUR, sadalās 1 417 840 daļās, vienas daļas vērtība 1 EUR. 2016.gadā sabiedrības pamatkapitāls bija 125 340 EUR un vienas daļas vērtība bija 1 EUR.

**Ilgtermiņa kreditori**

**7. Citi aizņēmumi**

|  |  |  |  |
| --- | --- | --- | --- |
|  | **Atmaksas termiņš** | **31.12.2017** | **31.12.2016** |
| **EUR** | **EUR** |
| **Finanšu līzinga saistības, Nordea Finance Latvija SIA\*** |  |  |  |
| 2-5 gadu laikā atmaksājamā daļa | 01.12.2021 | 25 480 | 33 988 |
| **Finanšu līzinga saistības, Swedbank Līzings SIA** |  |  |  |
| 2-5 gadu laikā atmaksājamā daļa | 15.09.2022 | 27 947 | - |
| **Valsts kases aizdevums\*\*** |  |  |  |
| Vairāk kā 5 gadu laikā atmaksājamā daļa | 20.12.2027 | 10 625 | - |
| Kopā citi ilgtermiņa aizņēmumi |  | **64 052** | **33 988** |

**\***Nordea Finance Latvija SIA mainīts nosaukums uz Luminor Līzings SIA

**\*\***Kā aizņēmuma nodrošinājums ir Līgatnes novada pašvaldības galvojuma līgums Nr.G/17/901 no 15.12.2017

**Īstermiņa kreditori**

**8. Citi aizņēmumi**

|  |  |  |  |
| --- | --- | --- | --- |
|  | **Atmaksas termiņš** | **31.12.2017** | **31.12.2016** |
| **EUR** | **EUR** |
| Finanšu līzinga saistības, Nordea Finance Latvija SIA īstermiņa daļa \* | 1 gada laikā | 8 508 | 8 394 |
| Finanšu līzinga saistības, Swedbank Līzings SIA īstermiņa daļa | 1 gada laikā | 7 107 | - |
| Valsts kases aizdevums | 1 gada laikā | 4 106 | - |
| Kredītlīnija no AS Swedbank\*\* | 27.07.2018 | - | - |
| Kopā citi īstermiņa aizņēmumi |  | **19 721** | **8 394** |

**\***Nordea Finance Latvija SIA mainīts nosaukums uz Luminor Līzings SIA

**\*\*** Kā aizdevuma nodrošinājums ir komercķīlas līgums Nr.17-055594-KR/1 no 27.10.2017 par maksimālo summu 35 000.00 EUR. Kopējā kredītlīnijas summa ir 25 000.00 EUR, neizmantotā daļa uz 2017.gada 31.decembri ir 25 000.00 EUR.

**9. Nodokļi un valsts sociālās apdrošināšanas obligātās iemaksas**

|  |  |  |  |
| --- | --- | --- | --- |
| **Nodokļa veids** | **Izmaiņas,**  **EUR** | **31.12.2017**  **EUR** | **31.12.2016**  **EUR** |
| Pievienotās vērtības nodoklis | 6 789 | 2 087 | (4 702) |
| Sociālās nodrošināšanas iemaksas | 192 | 4 899 | 4 707 |
| Iedzīvotāju ienākuma nodoklis | 43 | 2 208 | 2 165 |
| Dabas resursu nodoklis | 1 391 | 5 806 | 4 415 |
| Uzņēmējdarbības riska nodeva | - | 11 | 11 |
|  |  |  |  |
| **Tai skaitā:** |  | **31.12.2017**  **EUR** | **31.12.2016**  **EUR** |
| Nodokļu pārmaksa |  | - | 4 702 |
| Nodokļu parāds |  | 15 011 | 11 298 |

**10. Uzkrātās saistības**

|  |  |  |
| --- | --- | --- |
|  | **31.12.2017**  **EUR** | **31.12.2016**  **EUR** |
| Uzkrātās saistības neizmantotiem atvaļinājumiem | 13 542 | 10 544 |
| Uzkrātās saistības norēķiniem ar piegādātājiem | 1 810 | 13 157 |
| Kopā | **15 352** | **23 701** |

1. **Personāla izmaksas**

|  |  |  |
| --- | --- | --- |
| **Izmaksu veids** | **2017**  **EUR** | **2016**  **EUR** |
| Atlīdzība par darbu | 190 515 | 178 317 |
| Valsts sociālās apdrošināšanas izmaksas | 48 092 | 45 224 |
| Kopā | **238 607** | **223 541** |

1. **Neto apgrozījums pa darbības veidiem un ģeogrāfiskajiem tirgiem\***

|  |  |  |
| --- | --- | --- |
|  | **2017**  **EUR** | **2016**  **EUR** |
| Darbības veidi: |  |  |
| Komunālie pakalpojumi | 357 832 | 385 868 |
| Labiekārtošanas un servisa pakalpojumi | 344 895 | 337 132 |
| **Kopā** | **702 727** | **723 000** |

*\*Pakalpojumi tiek pārdoti tikai Latvijā*

**13. Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas**

|  |  |  |
| --- | --- | --- |
|  | **2017**  **EUR** | **2016**  **EUR** |
| Kārtējā remonta un iestāžu uzturēšanas materiāli | 52 774 | 37 168 |
| Elektroenerģija | 57 122 | 57 862 |
| Gāze apkurei | 177 896 | 155 480 |
| Malka apkurei |  | 13 413 |
| Pamatlīdzekļu noma | 43 753 | 47 890 |
| Transporta izmaksas | 23 527 | 15 397 |
| Degvielas izdevumi | 19 352 | 14 872 |
| Personāla izmaksas: |  |  |
| strādnieku darba algas | 132 844 | 124 547 |
| valsts sociālās apdrošināšanas obligātās iemaksas | 33 949 | 32 983 |
| Pamatlīdzekļu nolietojums | 25 729 | 16 035 |
| Zaudējumi no pamatlīdzekļu izslēgšanas | 667 |  |
| Ceļu un ielu kārtējais remonts | 44 316 | 64 713 |
| Iekārtu, inventāra remonts un tehniskā apkalpošana | 7 721 | 7 800 |
| Dabas resursu nodoklis | 8 183 | 6 039 |
| Remontdarbu un iestāžu uzturēšanas izdevumi | 5 294 | 13 468 |
| Ar vides kontroli saistīti izdevumi | 2 188 | 2 191 |
| Uzņēmumu vieglo transportlīdzekļu nodoklis | 1 518 | 1 656 |
| Mazvērtīgais inventārs | 4 227 | 2 990 |
| Ēku, būvju, telpu uzturēšana | 1 118 | 438 |
| Sakaru, telefona izdevumi | 265 | 379 |
| Apdrošināšanas izdevumi | 568 | 243 |
| Pārējie ar iestādes darbību saistīti pakalpojumi | 651 | 612 |
| **Kopā** | **643 662** | **616 176** |

**14. Administrācijas izmaksas**

|  |  |  |
| --- | --- | --- |
|  | **2017**  **EUR** | **2016**  **EUR** |
| Personāla izmaksas: |  |  |
| darba algas | 57 671 | 53 770 |
| valsts sociālās apdrošināšanas obligātās iemaksas | 14 143 | 12 241 |
| Uzņēmējdarbības riska nodeva | 139 | 141 |
| Sakaru,telefona izmaksas | 901 | 680 |
| Pamatlīdzekļu noma | 586 | 496 |
| Biroja izdevumi | 921 | 823 |
| Transporta izmaksas | 3 296 | 3 001 |
| Degvielas izdevumi | 2 504 | 2 558 |
| Pamatlīdzekļu nolietojums | 2 245 | 2 068 |
| Nemateriālo vērtību nolietojums | 78 | 56 |
| Telpu, ēku remonts | - | 642 |
| Naudas apgrozījuma blakus izdevumi | 1 201 | 615 |
| Mazvērtīgais inventārs | 194 | 328 |
| Gada pārskata revīzijas izdevumi | 1 500 | 1 500 |
| Elektroenerģijas izdevumi | 718 | 772 |
| Apsardzes izdevumi | 300 | 300 |
| Profesionālo pakalpojumu izmaksas | 2 525 | 2 546 |
| Citas administrācijas izmaksas | 1 713 | 945 |
| **Kopā** | **90 635** | 1. **482** |

**15. Pārējie saimnieciskās darbības ieņēmumi**

|  |  |  |
| --- | --- | --- |
|  | **2017**  **EUR** | **2016**  **EUR** |
| Ieņēmumi no prasībām izveidoto uzkrājumu atgūšanas | 4 | 6 |
| Saņemtie līgumsodi | 200 | - |
| Inventarizācijas rezultātā koriģēti krājumi | 108 | - |
| **Kopā** | **312** | **6** |

1. **Pārējās saimnieciskās darbības izmaksas**

|  |  |  |
| --- | --- | --- |
|  | **2017**  **EUR** | **2016**  **EUR** |
| Izdevumi šaubīgo debitoru uzkrājumiem | 511 | 218 |
| Pārējās saimnieciskās darbības izmaksas | 165 | - |
| Samaksātās soda naudas | 81 | - |
| **Kopā** | **757** | **218** |

1. **Procentu maksājumi un tamlīdzīgas izmaksas**

|  |  |  |
| --- | --- | --- |
|  | 2017  EUR | **2016**  **EUR** |
| *Procentu maksājumi par* |  |  |
| *Nordea Finance Latvija SIA līzingu (Luminor Līzings SIA)* | 520 | 48 |
| *Swedbank Līzings SIA līzingu* | 201 | - |
| *AS Swedbank kredītlīniju* | 28 | - |
| *Aizņēmumu no Valsts kases* | 2 | - |
| Kopā | **751** | **48** |

1. **Uzņēmumu ienākuma nodoklis**

Par pārskata periodu aprēķinātais nodoklis ir aprēķināts, ievērojot likuma "Par uzņēmumu ienākuma nodokli" prasības, un piemērojot likumā noteikto 15% nodokļa likmi.

Latvijas Republikā no 2018. gada 1. janvāra stājās spēkā jaunais Uzņēmumu ienākuma nodokļa likums, kas paredz, ka turpmāk nodokļa likme būs 20% līdzšinējās 15% likmes vietā, taksācijas periods būs mēnesis, nevis gads un ar nodokli apliekamā bāze ietvers sadalīto un nosacīti sadalīto peļņu.

|  |  |  |  |  |
| --- | --- | --- | --- | --- |
| Mārcis Kalniņš  Valdes loceklis |  | Maija Sprūde  Grāmatvede |  |  |

2018. gada 20. martā

Neatkarīgu revidentu ziņojums